**СПИСЪК НА ПРОЕКТНИТЕ ПРЕДЛОЖЕНИЯ, КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ № BG14MFOP001-5.024 „МЕРКИ ЗА ПРЕДЛАГАНЕ НА ПАЗАРА - СЕКТОР „АКВАКУЛТУРИ“, МЯРКА 5.3 „МЕРКИ ЗА ПРЕДЛАГАНЕ НА ПАЗАРА“, ЧЛ. 68, ПАРАГРАФ 3 ОТ РЕГЛАМЕНТ (ЕС) 508/2014, ИЗМЕНЕН С РЕГЛАМЕНТ (ЕС) 2022/1278 НА EВРОПЕЙСКИЯ ПАРЛАМЕНТ И НА СЪВЕТА ОТ 18 ЮЛИ 2022 ГОДИНА ПО ОТНОШЕНИЕ НА СПЕЦИАЛНИ МЕРКИ ЗА СМЕКЧАВАНЕ НА ПОСЛЕДИЦИТЕ ОТ АГРЕСИВНАТА ВОЙНА НА РУСИЯ СРЕЩУ УКРАЙНА ВЪРХУ РИБОЛОВНИТЕ ДЕЙНОСТИ И ЗА ОГРАНИЧАВАНЕ НА ВЪЗДЕЙСТВИЕТО ОТ СЪТРЕСЕНИЕТО НА ПАЗАРА, ПРИЧИНЕНО ОТ ТАЗИ АГРЕСИВНА ВОЙНА, ВЪРХУ ВЕРИГАТА НА ДОСТАВКИ НА ПРОДУКТИ ОТ РИБОЛОВ И АКВАКУЛТУРИ**

**ПО ПРОГРАМАТА ЗА МОРСКО ДЕЛО И РИБАРСТВО 2014-2020 Г. (ПМДР)**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | **BG14MFOP001-5.024-0023** | **„ЕСЕТРА - КОМЕРС“ ЕООД** | **Смекчаване на последиците от агресивната война на Русия срещу Украйна върху дейността на „Есетра Комерс“ ЕООД** | След извършване на оценка за административно съответствие и допустимост на проектно предложение № BG14MFOP001-5.024-0023, съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на изискванията, посочени в т. 11.1 „Критерии за допустимост на кандидатите“ от Условия за кандидатстване и изпълнение (УКИ) по процедура за подбор № BG14MFOP001-5.024 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара“, а именно: т. 4 „*Имат подадена Годишна данъчна декларация за 2023 г. пред НАП, съобразно разпоредбите на ЗКПО/ЗДДФЛ (Годишната данъчна декларация за 2023 г. е изискуем документ към момента на приключване на приема на проектни предложения по процедурата, като „нулева“ декларация няма да се счита за допустима)*“.  След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“. Във връзка с точка 24. „Списък на документите, които се подават на етап кандидатстване“ от Условия за кандидатстване, на 14.05.2024 г. чрез Модул „Комуникация“ в ИСУН 2020 е изпратено уведомление с регистрационен номер BG14MFOP001-5.024-0023-M001, с което е поискана допълнителна информация от кандидата. Указан е срок до 21.05.2024 г., в който да бъдат предоставени долуописаните липсващи документи и информация, а именно:   1. Годишна данъчна декларация за 2023 г. подадена пред НАП, съобразно разпоредбите на ЗКПО/ЗДДФЛ. Не се приема „нулева“ Годишна данъчна декларация за 2023 г.   (*документът е задължителен за всички проектни предложения*)   1. Отчет за приходите и разходите на кандидата, част от годишния отчет за дейността за 2023 г. към Националния статистически институт (НСИ), съгласно изискванията на т. 4 на раздел 24 Списък на документите, които се подават на етап кандидатстване от УКИ. След извършена служебна справка е установено, че няма подаден отчет на „ЕСЕТРА КОМЕРС“ ЕООД за 2023 г., както и че липсва КИД. 2. Удостоверение от НАП за липса на задължения на кандидат;   или  Удостоверение от НАП за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.;  Или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.   1. Следва да представите Удостоверение за регистрация по реда на чл. 25 от ЗРА.   В случаите, когато кандидатът подава проектно предложение за компенсация за повече от едно аквакултурно стопанство, то той следва да представи Удостоверение за регистрация по реда на чл. 25 от ЗРА за всеки един обект.  (*документът се проверява служебно от УО*).  Кандидатът не е отговорил на комуникацията в регламентирания срок, не е предоставил изисканите допълнително информация и документи, което прави невъзможно извършването на оценка на проектното предложение. Съгласно изискванията, посочени в Условията за кандидатстване на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки“.  В изпълнение на разпоредбата на чл. 34, ал. 2 на ЗУСЕФСУ и когато след допълнително изискване по установения ред, на задължително изискуеми по процедурата документи, и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.  В допълнение, във връзка с раздел 24. Списък на документите, които се подават на етап кандидатстване. т. 3 „Годишна данъчна декларация за 2023 г. пред НАП, съобразно разпоредбите на ЗКПО/ЗДДФЛ. Не се приема „нулева“ Годишна данъчна декларация за 2023 г. (*документът е задължителен за всички проектни предложения*)“ с писмо № 12 -2739 от 17.04.2024 г. е изискана справка от Националната агенция по приходите от която е видно, че кандидата няма подадена Годишна данъчна декларация към датата на оценката, също така не е предоставил такава в отговор на писмото за допълнителна информация с № BG14MFOP001-5.024-0023-M001. Не може да бъде направено заключение, че кандидатът „Есетра Комерс“ ЕООД е допустим съгласно изискванията в т. 11.1 Критерии за допустимост на кандидатите т. 4 „*Имат подадена Годишна данъчна декларация за 2023 г. пред НАП, съобразно разпоредбите на ЗКПО/ЗДДФЛ (Годишната данъчна декларация за 2023 г. е изискуем документ към момента на приключване на приема на проектни предложения по процедурата, като „нулева“ декларация няма да се счита за допустима*)“ от Условия за кандидатстване по настоящата процедура.  След извършена оценка на проектното предложение и направено изчисление на компенсацията за повишаването на цените на основните разходи на операторите – фуражи и гориво, съгласно Приложение № 1 Методика за изчисление на компенсациите, където за подсектор производство на аквакултури са допустими за компенсиране разходи за фураж и разходи за горива:  Компенсацията за фураж се изчислява по следния метод:  Компенсация за фураж се изчислява както следва: БФП = (X\*Y)\*Z, където:   * X е 28,5% индексът на инфлация по данни от НСИ; * Y е 39,72% теглови коефициент на частта на разходите за фураж, спрямо общите разходи за производството на аквакултури, изчислен, на база декларираните по реда на чл. 27 от Закона за рибарството и аквакултурите средноаритметични данни 2019 г., 2020 г. и 2021 г.; * Z - Нетните приходи от продажби от собствено производство на ред „Продукция“ (код 15110 за производители на аквакултури от приходната част на Отчета за приходи и разходи (ОПР) за 2023 г. на кандидата.   Компенсация за гориво при производство на аквакултури се изчислява по следния метод:   * X e 36,67% осреднената стойност на инфлацията по данни от НСИ; * Y e 0,5% теглови коефициент на частта на разходите за гориво, спрямо общите разходи за производството на аквакултури, изчислен по статистически метод от УО на ПМДР; * Z e стойността на нетните приходи от продажби от собствено производство на ред „Продукция“ (код 15110) от приходната част на Отчета за приходи и разходи (ОПР) за 2023 г. на кандидата.   Обща компенсация = Компенсация за фураж + Компенсация за гориво при производство на аквакултури,  е установено, че изчислението води до резултат „0“ (нула). Това е поради факта, че следва да бъдат съпоставени данните от Годишна данъчна декларация (ГДД) за 2023 г., в част „Общо Приходи (посочват се приходите по отчета за приходите и разходите / отчета за доходите) шифър 0100“ и данни съгласно Отчета за приходи и разходи (ОПР) за 2023 г., в раздел Раздел А „Приходи“, ред „Нетни приходи от продажби“, с код на реда 15100. Тъй като липсват данни за подадена ГДД пред НАП, не може да бъде направено категорично заключение за идентичността на данните от справка Мониторстат към проектното предложение подадени пред НСИ касаещи ОПР и КИД на кандидата.  Имайки предвид гореизложеното, при извършване на изчисленията за определяне на размера на компенсацията за гориво и компенсациите за фуражи съгласно указанията, посочени в т. 9 от УКИ и Методиката за изчисление на компенсациите, Приложение № 1 към тях, е получен резултат 0 лв.:  БФП (за гориво) = 36,67% x 0,5 % х 0 лв. = 0 лв.  БФП (за фураж) = 28,5% x 39,72% х 0 лв. = 0 лв.  Обща компенсация = Компенсация за фураж (0 лв. ) + Компенсация за гориво при производство на аквакултури (0 лв.) = 0 лв.  Съгласно Приложение № 4 Критерии и методология за оценка на проектни предложения по процедура за подбор № BG14MFOP001-5.024 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара“ към Условията за кандидатстване и изпълнение, проектното предложение не отговаря на критерии № 17 „Изчисленият размер на допустимата БФП е по-голям от 0.00 лв“. В случай, че по време на оценката се установи наличие на недопустима компенсация, оценителната комисия служебно премахва/коригира съответните разходи от бюджета на проекта.  Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности, нарушаване на принципите по чл. 29, ал. 1, т. 1 и 2 от ЗУСЕФСУ.  Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-5.024-0023 е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **2.** | **BG14MFOP001-5.024-0024** | **„БОБИ ЛВ“ ЕООД** | **Осигуряване на компенсации за понесени допълнителните разходи поради сътресението на пазара, причинено от агресивната война на Русия срещу Украйна.** | След извършване на оценка за административно съответствие и допустимост на проектно предложение № BG14MFOP001-5.024-0024, съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Дружество „БОБИ ЛВ“ ЕООД притежава рибовъдно стопанство в ПИ 2 и 3, бивш кв.16 по регулационния план на с. Пали Лула, ЕКАТТЕ 55258, общ. Бойчиновци, обл. Монтана, което е с **прекратен статут** считано от **21.11.2023 г.,** съгласно извършена служебна проверка в Регистъра на рибовъдните стопанства към Изпълнителна агенция по рибарство и аквакултури (ИАРА).  Съгласно изискванията в т. 11.2 *Критерии за недопустимост на кандидатите* от Условията за кандидатстване и изпълнение (УКИ) по процедура за подбор № BG14MFOP001-5.024 „Мерки за предлагане на пазара - сектор „Аквакултури“ по мярка 5.3 „Мерки за предлагане на пазара“, чл. 68, параграф 3 от Регламент (ЕС) № 508/2014: ***„Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че са преустановили дейността си*** *(условие в подточка „д“)* ***“.***  Също така, предвид указанията в УКИ, т. 11.1.1.3. *Критерии за допустимост на кандидатите* допустими по настоящата процедура за подбор на проекти са само кандидати, които са регистрирани по реда на чл. 25 от Закона за рибарството и аквакултурите (ЗРА) **към датата на подаване** **на формуляра за кандидатстване** и са осъществявали стопанска дейност рибовъдство или еквивалентна в областта на производството на аквакултури през календарната 2023 година в сектор Рибарство. Съгласно информационната система за управление и наблюдение на средствата от ЕС в България ИСУН 2020 формуляра за кандидатстване на проектното предложение е подаден на **22.12.2023 г.** Рибовъдното стопанство е с прекратен статут от **21.11.2023 г.** Съгласно т. 11.2 *Критерии за недопустимост на кандидатите* от УКИ, Потенциалните кандидати **не могат** да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1.  След извършената проверка на предоставените документи и съгласно чл. 34, ал. 2 от ЗУСЕФСУ: „*Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение*“, на 14.05.2024 г., чрез Модул „Комуникация“ в ИСУН 2020, е изпратено уведомление с регистрационен номер BG14MFOP001-5.024-0024-M001, с което е поискана мотивирана обосновка от кандидата за откритото несъответствие. Указан е срок до 21.05.2024 г., в който да бъде предоставена мотивирана обосновка на откритото несъответствие, а именно:  *„След извършена служебна проверка в Регистъра на рибовъдните стопанства към Изпълнителна агенция по рибарство и аквакултури (ИАРА) е установено, че „Боби ЛВ“ ЕООД притежава рибовъдно стопанство в ПИ 2 и 3, бивш кв.16 по регулационния план на с. Пали Лула, ЕКАТТЕ 55258, общ. Бойчиновци, обл. Монтана, което е с прекратен статут* ***считано от 21.11.2023 г.*** *Представеното от Вас Удостоверение за регистрация по реда на чл. 25 от Закона за рибарството и аквакултурите (ЗРА), изх. № 1545/14.07.2022 г., се отнася до същия обект. Предвид заложеното в УКИ, т. 11.1 Критерии за допустимост на кандидатите допустими по настоящата процедура за подбор на проекти са само кандидати, които са регистрирани по реда на чл. 25 от ЗРА към датата на подаване на формуляра за кандидатстване и са осъществявали стопанска дейност рибовъдство или еквивалентна в областта на производството на аквакултури през календарната 2023 година в сектор Рибарство. Съгласно информационната система за управление и наблюдение на средствата от ЕС в България ИСУН 2020 формуляра за кандидатстване на проектното предложение е подаден на* ***22.12.2023 г.,*** *а съгласно 11.2 Критерии за недопустимост на кандидатите от УКИ, Потенциалните кандидати* ***не могат*** *да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1, както и в случай че са преустановили дейността си (условие в подточка „д“).*  *В тази връзка моля да представите мотивирана обяснителна записка на откритото несъответствие.“*  Кандидатът е отговорил на комуникацията в регламентирания срок, като е посочил следната обосновка: „*Моля да вземете под внимание стандартната практика на ИАРА, когато дадено рибовъдно стопанство е в ремонт бива отразявано в регистъра като "прекратено" , като след приключване на ремонтните дейности статута на съответното стопанство бива отново променен в "активно".*  *В конкретният случай рибовъдното стопанство на дружеството се намира в реконструкция целяща неговата модернизация, която трае от 21.11.2023 г. Веднага щом приключат дейностите засягащи реконструкцията му, стопанството ще бъде въведено отново в работен - рибовъден режим.“.*  В отговорът си, кандидатът не е предоставил относими документи, потвърждаващи твърдението за планиран ремонт, с цел модернизация (например подадена информация/заявление към ИАРА за необходимост от извършване на ремонтни дейности в рибовъдното стопанство, планиран период за извършване на модернизацията или др.) на „БОБИ ЛВ“ ЕООД. Също така в Критериите за допустимост на кандидатите няма условие, което да допуска до оценка кандидати, в процес на ремонтни дейности към датата на подаване на формуляра за кандидатстване, дори с цел модернизиране на обекта – рибовъдно стопанство. Съгласно т. 21 *Ред за оценяване на проектните предложения* от УКИ **Не се допуска въвеждането на допълнителни критерии за оценка или изменение на критериите по време на провеждането на процедурата по оценка** на постъпилите проектни предложения с изключение на случаите по чл. 26, ал. 7 от ЗУСЕФСУ.  С оглед на гореизложеното и въз основа Критерии за допустимост на кандидатите (т. 11.1.1.3.) и Критерии за недопустимост на кандидатите (т. 11.2.д), *по процедура чрез подбор на проекти № BG14MFOP001-5.024 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара*“ към УКИ, както и въз основа на Критериите за административно съответствие и допустимост на проектните предложения, указани в Приложение № 4, **в случай на** **установено несъответствие с изискванията по т. 10 – 14** и т. 17 от проверките на етап АСД (т. 12.Кандидатът не попада, под което и да е от условията, изброени в т. 11.2 „Критерии за недопустимост на кандидатите“ от Условията за кандидатстване по настоящата процедура), **проектното предложение се отхвърля.**  Един от случаите, в които ръководителят на Управляващия орган взема мотивирано решение за отказ за предоставяне на безвъзмездна финансова помощ съгласно т. 27.1 от УКИ е „***за всяко проектно предложение, което не отговаря на изискванията на оценка и за което са налице основания за отхвърляне на проектно предложение“***. В конкретният случай не е спазено и условието в т. 11.1. *Критерии за допустимост на кандидатите* – **да са регистрирани по реда на чл. 25 от ЗРА към датата на подаване на формуляра** и т. 11.2. *Критерии за недопустимост на кандидатите* от УКИ - **ако не отговарят на критериите за допустимост по т. 11.1**, както и в случай **че са преустановили дейността си.**  Поради изложените по-горе аргументи, проектно предложение с рег. № BG14MFOP001-5.024-0024 на кандидат „БОБИ ЛВ“ ЕООД, ЕИК: 204608525 следва да бъде включено в *Списъка на проектните предложения, които не се допускат до етап Техническа и финансова оценка по настоящата процедура*. |

**ЗАБЕЛЕЖКА:** Кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.

Дата:

Подпис:

(***Име, Фамилия и позиция в състава на Оценителната комисия*** *- Член на Оценителната комисия/Помощник-оценител/Председател на Оценителната комисия****)***